Калі мы дабраліся да месца, сонейка амаль схавалася за зубчаты край лесу, а месяц яшчэ не заняў свайго месца на небасхіле. Таму экіпажы камбайнераў гектар за гектарам жалі “залатое” калоссе. Перашкаджаць іхняй рабоце мы не сталі, а чакалі, калі на кабіне загарыцца святло сігнала, якое азначае, што бункер камбайна паўнёханькі і гатовы да разгрузкі. Да такіх сігналізатараў шпарка рухаецца аўтатэхніка, каб адвезці намалочанае на зернеток.